Page:I had a horse (2).pdf/2



I had a horse, and I had nae mair,

I gat him frae my daddie,

My purse was light, and my heart was sair,

But my wit it was fu' ready.

And sae I thought me on a time,

Outwitens o' my daddie,

To fee mysel' to a lowland laird,

Wha had a bonnie lady.

I wrote a letter, and thus began;

Madam be not offended,

I'm o'er the lugs in love wi' you,

And care na' though you kend it;

For I get little frae the laird,

And far less frae my daddy,

And I wad blythely be the man,

Wad strive to please his lady.

She read the letter and she leugh,

Ye needna been sae blate, man,

You might hae come to me yoursel',